KOMENTE DHE REKOMANDIME MBI RAPORTIN E MONITORIMIT TË VITIT 2016 PËR MINISTRINË E SHËNDETËSISË 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Shëndetësisë, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2016 ka hartuar, programuar dhe zhvilluar politikat kombëtare shëndetësore , në përputhje me programin e qeverisë së Republikës së Shqipërisë.
 Programet për të cilat kjo ministri ka administruar fondet për vitin 2016 janë: 
1. Programi “Planifikim, Menaxhim, Administrim”

2. Programi “Shërbime të Kujdesit Shëndetësor Parësor”  

3. Programi “Shërbime të Kujdesit Shëndetësor Dytësor” 

4. Programi “Shërbime të Shëndetit Publik”

5. Programi “Shërbimi Kombëtar i Urgjencës Mjekësore”

Për programin “Planifikim menaxhim administrim’, me produktet e realizuara nga përdorimi i fondeve të planifikuara për këtë program është realizuar qëllimi dhe objektivi i politikës së tij. Kështu janë realizuar plotësisht produktet “Menaxhimi  i politikës sektoriale”, që matet me numrin e dokumentave të miratuara dhe produkti “Projekte të mbështetura me kosto lakale” që matet me numrin e projekteve të kryera.

Për programin “Shërbime të Kujdesit Shëndetësor Parësor” me produktet e realizuara nga përdorimi i fondeve të planifikuara për këtë program është realizuar qellimi i këtij programi, për përmirësimin e ofrimit të shërbimit shëndetësor, nëpërmjet zgjerimit të skemës së rimbursimit të medikamenteve , të akreditimit të institucioneve të kujdesit parësor, të zvogëlimit të vdekshmërisë foshnjore dhe amtare, të përfshirjes në kontrollin mjekësor periodik të popullatës, të plotësimit të infrastrukturës së nevojshme të sistemit të informacionit dhe të infrastrukturës së qendrave shëndetësore. Objektivat janë realizuar nëpërmjet realizimit të produkteve, performanca e të cilave eshte realizuar si me poshte:

· Arritja e objektivit “Për përmirësimin e ofrimit të shërbimit parësor nëpërmjet zgjerimit të skemës së medikamenteve nga 490 në 2015 në 500 në vitin 2016”, u krye nëpërmjet realizimit plotësisht të produktit “Sigurimi i mbulimit me barna”. 
· Arritja e objektivit “Për zvogëlimin e vdekshmërisë foshnjore në vitin 2016 me 0.4 për 1000 krahasuar me vitin 2015 dhe zvogëlimi i i vdekshmërisë amtare në vitin 2016 me 0.4 për 1000 krahasuar me vitin 2015”, u krye nëpërmjet realizimit plotësisht të produkteve “Mbulimi me Kujdes Shëndetësor Parësor” dhe “ Paciente të trajtuar në qendra shëndetësore”  
· Arritja e objektivit “Për përmirësimin e infrastrukturës për qendrat shëndetësore” u krye nëpërmjet realizimit plotësisht të produkteve “Blerje pajisje mjeksore për shërbimin parësor”, “Ndertime të reja dhe rikonstruksione të qendrave shëndetësore dhe ambulancave” dhe “Blerje pajisje mobilimi, kompjuterike e teknollogjike.” 
Për programin “Shërbime të Kujdesit Shëndetësor Dytësor” është realizuar  mbulimi 90% i popullatës për kujdes mjekësor spitalor në vitin 2016, krahasuar me 88% që është realizuar në vitin 2015, rregjistrimi dhe kontrolli i të gjithë barnave dhe materialeve mjekësore që hyjnë në vendin tonë, plotësimi në masën 77% të nevojave të spitaleve me infrastrukturë ndërtimore krahasuar me 76 % qe ishte në vitin 2015. Këto objektiva janë realizuar nëpërmjet realizimit të produkteve, performanca e të cilave është realizuar, si më poshtë:

· Produktet “Trajtimi i pacientëve të shtruar në spitale”, “E-receta”, “Nënshkrimi elektronik”, “Ndërtime dhe rikonstruksione” janë realizuar plotësisht.
· Ndërsa produktet “Trajtimi i pacientëve në spitalet psikiatrike”, “Faza e dytë e rehabilitimit të QSUT”, janë realizuar pjesërisht.

Për programin “Shërbime të Shëndetit Publik” ndër objektivat kryesore qe kanë të bëjnë me:
· Sigurimin e qëndrueshmërisë së mbulesës vaksinare për vaksinat e kalendarit të vaksinimit, në masën 95%.
· Reduktimi i numrit të shpërthimeve epidemike me burim ndotjen e ujit në jo më shumë se 2 në vit në vitin 2016, krahasuar me mesatarisht 4 në periudhën 2007-2009.
· Sigurimi i kryerjes së 2600 inspektime shëndetësore në vitin 2016 krahasuar me 2500 në vitin 2015.
· Monitorimi i agjenteve mjedisore në vitin 2016 me 430 akt ekspertiza krahasuar me 400 inspektime në vitin 2015. 
Këto objektiva janë realizuar nëpërmjet realizimit të produkteve, performanca e të cilave është realizuar, si më poshtë:

· Produkti “Blerja dhe monitorimi i vaksinave” është realizuar plotësisht dhe raportohet se janë vaksinuar rreth 245.4 mijë femijë nga 240 mijë të planifikuar per t’u vaksinuar.

· Produkti “Monitorimi i situata epidemiollogjike” është realizuar plotësisht dhe raportohet se jane kryer rreth 2700 kontrolle nga 2600 te planifikuar per te monitoruar agjentet mjedisore per ujrat, ambjentin, ushqyerjen, shendetin ne pune, duke respektuar standartet e BE-se.
· Produkti “Ndërtime dhe rikonstruksione” është realizuar plotësisht.             
II. “Karakteristika kryesore të performancës së shpenzimeve”
Në fund të vitit 2016, situata në lidhje me realizimin e shpenzimeve të buxhetit, krahasuar me planin e vitit 2016, sipas raportit të monitorimit të paraqitur nga ana e ministrisë, paraqitet si më poshtë:

	                   Emërtimi
	% e realizimit të shpenzimeve                                  
kundrejt  planit 2016    

	1. Planifikim Menaxhim Administrim
	           87.7

	2. Shërbime të Kujdesit Shëndetësor Parësor 
	           99.9

	3. Shërbime të Kujdesit Shëndetësor Dytësor
	           98.2

	4. Shërbime të Shëndetit Publik 
	           97.4  

	5. Shërbimi Kombëtar i Urgjencës Mjekësore
	           95.1

	                                Totali
	                    99.2 


Pra sic shikohet nga të dhënat e tabelës së mësipërme plani i shpenzimeve të buxhetit në total për këtë ministri, për vitin 2016, është realizuar në rreth 99.2 % të planit vjetor. Duke  e  parë  këtë realizim sipas programeve, vërejmë  që përqindja e realizimit të shpenzimeve varion në nivele të ndryshme duke filluar nga rreth 87.7% të planit vjetor në programin “Planifikim menaxhim administrim”, 95.1% të planit vjetor në programin “Shërbimi Kombëtar i Urgjencës Mjekësore”, ne 97.4 % te planit vjetor ne programin “Shërbime të Shëndetit Publik”  , ne 98.2% në programin  “Shërbime të Kujdesit Shëndetësor Dytësor” dhe 99.9 % në programin “Shërbime të Kujdesit Shëndetësor Parësor”.
Sipas zërave përberës të shpenzimeve, sipas raportit të monitorimit të paraqitur nga ana e ministrise situata në fund të vitit  2016 paraqitet e tille:
	                                                                           Shpenzime korente      Shpenzime kapitale
  

	1.Planifikim Menaxhim Administrim                     87.6                             99.7

	2.Shërbime të Kujdesit Shëndetësor Parësor                  99.9                                    99.9      

	3.Shërbime të Kujdesit Shëndetësor Dytësor                 98.7                                     92.7

	4.Shërbime të Shëndetit Publik                                97.4                              98.8 

	5.Shërbimi Kombëtar i Urgjencës Mjekësore                77.7                                     99.8

	                         Totali                                           98.8                             99.3      


Pra sic shikohet nga tabela e mësipërme, shpenzimet korente, në total për ministrinë, janë realizuar në rreth 98.8 % të planit vjetor, ndërsa vërejmë një realizim në nivelin prej 99.9% në programin “Shërbime të Kujdesit Shëndetësor Parësor”, 98.7% në programin “Shërbime të Kujdesit Shëndetësor Dytësor” dhe 97.4% në programin “Shërbime të Shëndetit Publik”.

Shpenzimet per investime per vitin 2016 ne total kane një realizim prej 99.3%, ndersa sipas programeve, 99.7 ne programin “Planifikim menaxhim administrim”, 99.9% ne programin “Shërbime të Kujdesit Shëndetësor Parësor”, 92.7 në programin “Shërbime të Kujdesit Shëndetësor Dytësor”, 98.8  në programin “Shërbime të Shëndetit Publik” dhe 99.8 në programin “Shërbimi Kombëtar i Urgjencës Mjekësore”.

Struktura e shpenzimeve për cdo program sipas buxhetit fillestar 2016, planit të buxhetit me ndryshime, si dhe realizimit te vitit 2016 paraqitet si më poshtë:

	                                                                        Buxhetit fillest.     Buxheti ndryshuar          Fakti

	1.Planifikim Menaxhim Administrim                1                       1                           1

	2.Shërbime të Kujdesit Shëndetësor Parësor          26.5                       26.5                            27.3

	3.Shërbime të Kujdesit Shëndetësor Dytësor          62.3                       63.6                            62 9    

	4.Shërbime të Shëndetit Publik                                 8.5                         8.3                              8.2

	5.Shërbimi Kombëtar i Urgjencës Mjekësore          1.7                         0.6                              0.6

	

	                        Totali i ministrise                     100%                100%                   100%


Vërejmë që në strukturën e programeve gjatë vitit 2016 ka pasur ndryshime në krahasim me planin e miratuar me Ligjin fillestar te Buxhetit. Kjo per aresye  te ndryshimeve të planit me Aktet Normative dhe akordimet nga fondi i vecante si edhe me VKM. 

Duke parë strukturën e realizimit të shpenzimeve në fakt për vitin 2016,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Shërbime të Kujdesit Shëndetësor Dytësor” me rreth 62.9% të totalit të shpenzimeve, si edhe në programin “Shërbime të Kujdesit Shëndetësor Parësor”me rreth 27.3 %.
III. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet në planifikim gjatë vitit 2016, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

                                                                                                                 Në mijë lekë
	Programet
	Buxheti fillestar 
	Buxheti me ndryshime
	Diferenca

	
	(1)
	(2)
	(3=2-1)

	1.PlanifikimMenaxhim Administrim              
	328.6
	307.798
	-20.802

	2.Shërbime të Kujdesit Shëndetësor Parësor
	8631.093
	8282.402
	-348.692

	3.Shërbime të Kujdesit Shëndetësor Dytësor
	20276.115
	19948.665
	-327.450

	4.Shërbime të Shëndetit Publik
	2762.192
	2616.017
	-146.175

	5.Shërbimi Kombëtar i Urgjencës Mjekësore
	571.6
	202.5
	-369.100

	                        TOTALI I MINISTRISE
	32569.6
	 31357.381
	-1212.219


Pra sic shikohet nga tabela në krahasim me ligjin fillestar plani ka ndryshuar për të gjitha programet.

· Ndryshimet përfaqësojnë ndryshimet e planit te buxhetit ne zbatim te Akteve Normative te miratuara ne vitin 2016, fondet e akorduara si fonde shtese nga Fondi i vecante si edhe me Vendim të Këshillit të Ministrave.
IV.  Krahasimi i të dhënave faktike, të raportit të Ministrisë me të dhënat e thesarit, per të njejtën periudhë raportuese.

                                                                                                                         Në 000/lekë
	Programet
	Shpenzime korente
	Shpenzime kapitale
	Totali i shpenzimeve

	
	Min.
	Thes.
	Dif.

	Ministria
	Thes.
	Dif. 
	Ministria
	Thesari
	Dif.TH-M

	Planif.Menaxh.Adminis.              
	266.893
	266.893
	0.0
	2.990
	2.990
	0.0
	269.883
	269.883
	   0.0

	Shërbime të Kujdesit Shëndetësor Parësor
	8088.51
	8088.51
	0.0
	411.726
	415.971
	4.24
	8500.240
	8504.485
	4.245

	Shërbime të Kujdesit Shëndetësor dytësor
	18115.792
	18115.792
	0.0
	1541.1
	1478.016
	-63.08
	19656.892
	19593.808
	-63.084

	Shërbime të Shëndetit Publik
	2491.396
	2491.396
	0.0
	56.347
	56.347
	0.0
	2547.743
	2547.743
	0.0

	Shërbimi Kombëtar i Urgjencës Mjekësore
	33.4
	33.4
	0.0
	159.152
	159.152
	0.0
	192.552
	192.552
	0.0

	Totali i Ministrise 
	29165.409
	28995.996
	0.0
	2171.315
	2112.475
	-58.8
	31167.31
	31108.471
	-58.839


Pra sic shikohet nga tabela ka mospërputhje të të dhënave faktike të raportuara nga ministria me të dhënat faktike të siguruara nga sistemi informatik financiar i qeverisë për shpenzimet kapitale vetëm për ato me financim të huaj.  
· Në programin “Shërbime të Kujdesit Shëndetësor Parësor”, nga ana e ministrise financimi i huaj është raportuar për 411.726 mijë lekë, ndërsa në SIFQ është shuma prej 415.971  mijë lekë.
· Në programin “Shërbime të Kujdesit Shëndetësor Dytësor”, nga ana e ministrisë financimi i huaj është raportuar për 1541.1 mijë lekë, ndërsa në SIFQ figuron shuma prej 1478.016 mijë lekë. 

Nga të dhënat e sistemit Informatik Financiar të Qeverisë konstatojmë se gjatë vitit 2016 për këtë ministri janë realizuar të ardhura jashtë limit për   171.517 mijë lekë. 

V. Komente dhe rekomandime 
· Përmbajtja e raportit të monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”. Vërejmë që të dhënat e raportuara në raportin e monitorimit megjithëse janë sipas formateve të përcaktuara në këtë udhëzim në anekset përkatëse ka disa pasaktësi në plotësimin e tyre.
· Të  dhënat faktike të raportuara duhet të jenë të rakorduara me të dhënat faktike të  sistemit të thesarit, pasi vërejmë mospërputhje të të dhënave faktike të raportuara nga ministria me ato të sistemit, për shpenzimet kapitale me financim te huaj.
· Gjithashtu pjese e raportit të monitorimit duhet të jenë dhe të raportohen edhe shpenzimet e realizuara nga të ardhurat jashtë limitit. 

VI.  Publikimi 

Raporti i Monitorimit për vitin 2016, është publikuar në faqen zyrtare të Ministrisë së Shëndetësisë.
